CELEX: 32021D0814
Language: fi
Date: 2021-05-20 00:00:00
Title: Neuvoston päätös (YUTP) 2021/814, annettu 20 päivänä toukokuuta 2021, asekauppasopimuksen täytäntöönpanoa tukevista unionin tiedotustoimista annetun päätöksen (YUTP) 2017/915 muuttamisesta

21.5.2021   
               
               
                  FI
               
               
                  Euroopan unionin virallinen lehti
               
               
                  L 180/151
               
            
         NEUVOSTON PÄÄTÖS (YUTP) 2021/814,
         annettu 20 päivänä toukokuuta 2021,
         asekauppasopimuksen täytäntöönpanoa tukevista unionin tiedotustoimista annetun päätöksen (YUTP) 2017/915 muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan ja 31 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 29 päivänä toukokuuta 2017 päätöksen (YUTP) 2017/915 (1).
                  
               
                     (2)
                  
                  
                     Neuvosto hyväksyi 30 päivänä heinäkuuta 2020 päätöksen (YUTP) 2020/1134 (2) päätöksen (YUTP) 2017/915 muuttamisesta ja sen 1 artiklassa tarkoitettujen toimien täytäntöönpanokauden jatkamisesta 30 päivään kesäkuuta 2021.
                  
               
                     (3)
                  
                  
                     Saksan talous- ja vientivalvontavirasto (Bundesamt für Wirtschaft und Ausfuhrkontrolle) pyysi 31 päivänä maaliskuuta 2021 ja Expertise France 6 päivänä huhtikuuta 2021, kumpikin täytäntöönpanoviraston ominaisuudessa, unionin lupaa jatkaa toistamiseen neuvoston päätöksen (YUTP) 2017/915 täytäntöönpanoa 31 päivään tammikuuta 2022 saakka covid-19-pandemiasta aiheutuneiden jatkuvien haasteiden vuoksi.
                  
               
                     (4)
                  
                  
                     Päätöksen (YUTP) 2017/915 1 artiklassa tarkoitettujen toimien jatkaminen 31 päivään tammikuuta 2022 saakka ei vaikuta taloudellisiin resursseihin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen (YUTP) 2017/915 5 artikla seuraavasti:
            
               
                  ”5 artikla
                  Tämä päätös tulee voimaan päivänä, jona se hyväksytään.
                  Sen voimassaolo päättyy 31 päivänä tammikuuta 2022.”
               
            
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 20 päivänä toukokuuta 2021.
            
               
                  Neuvoston puolesta
               
               
                  Puheenjohtaja
               
               A. SANTOS SILVA
            
         
         
            (1)  Neuvoston päätös (YUTP) 2017/915, annettu 29 päivänä toukokuuta 2017, asekauppasopimuksen täytäntöönpanoa tukevista unionin tiedotustoimista (EUVL L 139, 30.5.2017, s. 38).
         
            (2)  Neuvoston päätös (YUTP) 2020/1134, annettu 30 päivänä heinäkuuta 2020, asekauppasopimuksen täytäntöönpanoa tukevista unionin tiedotustoimista annetun päätöksen (YUTP) 2017/915 muuttamisesta (EUVL L 247, 31.7.2020, s. 24).